stanford-oval/wikipedia huggingface dataset:
ערקה
היסטוריה > בתקופת המנדט הבריטי

בתקופת המנדט הבריטי השתייך הכפר לנפת ג'נין.
במפקד 1922, שנערך על ידי שלטונות המנדט הבריטי, בערקה הייתה אוכלוסייה של 168 נפש, כולם מוסלמים. במפקד אוכלוסין 1931 של ארץ ישראל היו בכפר 36 בתים מאוכלסים, בהם התגוררו 219 תושבים, כולם מוסלמים.
בסקר הכפרים בשנת 1945 האוכלוסייה בכפר הייתה 350 מוסלמים, ושטח הקרקע הכולל של הכפר היה 5,675 דונם. אשר מתוכם הוקצו 462 לחקלאות שלחין, ו-1,191 לגידולי דגנים.
לדברי אחד מתושבי הכפר, תושבי ערקה סייעו בתחילת שנות השלושים של המאה העשרים לעז א-דין אלקסאם וחבורתו שפעלו הן כנגד "צבא הכיבוש הבריטי" והן כנגד יהודים. הסיוע התבטא באספקת מסתור ומזון וזאת עד לחיסולו של עז א-דין, ב-1935, לא רחוק מהכפר, באזור "אלבדיד אל-ע'רבי".
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.
היסטוריה > לאחר 1967

בעקבות מלחמת ששת הימים ב-1967, עבר הכפר משליטה ירדנית לישראלית.
קרקעות הכפר הופקעו מספר פעמים לצורך הקמת התנחלויות ישראליות ובסיסים צבאיים, וכתוצאה מכך התדלדלו משאבי הקרקע והמים של הכפר. ב-1980 נתפסו חלק מאדמות הכפר לצרכים צבאיים ועליהן הוקמה היאחזות נח"ל, שאוזרחה בשנת 1981 כהתנחלות שקד. משנת 1977, יותר מ-3,000 דונם מקרקעות הכפר הוכרזו כאדמות מדינה ולאחר מכן הועברו לטובת הקמת ההתנחלויות חיננית בשנת 1980וטל מנשה ב-1991.
בשנת 2003, הקימה מדינת ישראל את גדר ההפרדה, שחוצצת בין השטחים שבהם מתגוררים הפלסטינים ביהודה ושומרון ובין השטחים הישראלים. באזור ערקה, מאחר שההתנחלויות והיישובים הפלסטינים קרובים ואין רצף טריטוריאלי לשום צד. בותרו אדמות הכפר על ידי הגדר, תוך איבוד חלק מהשטחים החקלאיים שלו. 30% מאדמות הכפר נמצאות מעבר לגדר ההפרדה. תושבי הכפר הפגינו תקופה מסוימת נגד גדר ההפרדה.
קרקעות ומים

הכפר יושב על כ-5,675 דונם, מהם 3,994 דונם בבעלות פרטית ועוד 1,681 דונם בבעלות ציבורית (מושע).
בשטח הכפר ישנה רק באר אחת
מתוכם 462 דונם - חקלאות שלחין והיתר חקלאות בעל.
חינוך

בכפר שני בתי ספר יסודיים - אחד לבנים ואחד לבנות וכן שני תיכונים - אחד לבנים ואחד לבנות
פח"ע

כמה מתושבי הכפר היו מעורבים בפח"ע וביניהם נזיר מוחמד חמאד, שביצע פיגוע ההתאבדות בעפולה, ב-4 אוקטובר 2001, שכתוצאה ממנו נהרגו שלושה ונפצעו 13 איש.
ח'רבת א-טורום / ח'רבת א-טרם

כפר סמוך שהוקם על ידי תושבי ערקה. נכון לשנת 2016 מתגוררים בו כ-459 תושבים. הכפר יושב בגובהה של 400 מטר מעל פני הים. כל התושבים נושאים את שם המשפחה עטאטרה.
הערות שוליים

1 2 3  מפקד אוכלוסין 2016, באתר של הלשכה הפלסטינית המרכזית לסטטיסטיקה
↑  ככל הנראה המלה מגיעה מהשורש ע.ר.ק. (عَرَق) שהוראתו זיעה, או גזע. מכל מקום תושבי הכפר אינם יודעים בוודאות מה מקור השם
↑  גדעון לוי, ג'יפ מספר צ-517–669, באתר הארץ, 29 באוגוסט 2001
↑  Barron, 1923, Table IX, Sub-district of Jenin, p. 30
↑  [Mills, 1932, p. 67, page 48
↑  Government of Palestine, Department of Statistics, 1945, p. 26
1 2  עבד אל-פתאח חמאד באתר palestine-remembered, عرقه: خالدون في ذاكرة الوطن والشعب., 24 באוקטובר 2010
↑  עמוס לבב, הכנות קדחתניות לעלייתם של ישובים בצפון מערב שומרון, מעריב, 1 באוגוסט 1980
תמונה, מעריב, 1 באוגוסט 1980
↑  דני רובינשטיין, איש כאן לא מתעניין בהבנות ז'נווה וגם לא בממשלה החדשה של אבו עלא, באתר הארץ, 6 בדצמבר 2003
↑  ג'קי חורי, גילי כהן, מת מפצעיו פלסטיני שנפצע מירי צה"ל ליד ג'נין, באתר הארץ, 28 באפריל 2015
↑  גילי כהן, ג'קי חורי, חילופי אש בגדה: שני נערים פלסטינים נהרגו מירי צה"ל באזור ג'נין, באתר הארץ, 14 בפברואר 2016
↑  Welcome To 'Araqa - عرقه
↑  palestine-remembered, العرقة جنين
↑  דוד רטנר, המחבל בתחנה המרכזית בעפולה היה מחופש לצנחן, באתר הארץ, 4 באוקטובר 2001
↑  גדעון לוי, ג'יפ מספר צ-517–669, באתר הארץ, 29 באוגוסט 2001
↑  גדעון לוי, ג'יפ מספר צ-669-517, באתר הארץ, 29 באוגוסט 2001
| Flag of Senegalיישובי נפת ג'נין |
| --- | --- | --- |
| ערים | ג'נין • קבאטיה |  |
| מועצות מקומיות | עג'ה • עראבה • בורקין • דאחיית סבאח אל-ח'ייר • דיר אבו דעיף • ג'בע • כפר דאן • כפר ראעי • מיית'לון • סילת אל-חארית'יה • סילת א-ד'אהר • יעבד • אל-יאמון • א-זבאבדה |  |
| כפרים | עאנין • ענזה • ערקה • עראנה • עטארה • ברטעה • בית קאד • ביר אל-באשא • דיר ע'זאלה • פחמה • פנדקומיה • פקועה • ג'למה • ג'לבון • ג'לקמוס • ג'ודידה • כופיראת • מִרְכָּה • מיסיליה • אל-מוע'ייר • נזלת זייד • ראמה • רומאנה • סנור • מת'לת' א-שוהדא • סיר • סיריס • ח'ירבת א-טייבה • תיעניכ • טורה אל-ע'רביה • אום א-ריחאן • אום אל תות • זובובא • יעבד |  |
| מחנות פליטים | מחנה הפליטים ג'נין |  |
נפות הרשות הפלסטינית
| --- | --- |
בקרת זהויות :  NLI: 987007582049205171 
כפר ערקה ב-2010
פסואו (נהר)

| --- | --- |
אין תמונה חופשית
 מידע כללי
 אורך:  57 ק"מ
 ספיקה ממוצעת:  19.2 מ"ק לשנייה 
 אגן ניקוז:  420 קמ"ר
 מוצא:  הר אגפסתה שבקווקז הגדול
 גובה מוצא הנהר:  3,256 מטרים
 יובלים:  Mendelikha 
 שפך:  הים השחור 
 מדינות באגן הניקוז:  מחוז קרסנודאר (רוסיה) אבחזיה (גאורגיה)
 
 
נהר הפּסוֹאוּ (בגאורגית: ფსოუ, ברוסית: Псоу, באבחזית: Ҧсоу) הוא נהר הזורם בחלקם המערבי של הרי קווקז. במדינות רוסיה, אבחזיה (גאורגיה). מקור הנהר הוא מהר אגפסתה, המתנשא לגובה 3,257 מטר מעל פני הים, וזורם לאורך המדרון הדרומי של הרי הקווקז. חלק מתוואי הנהר זורם בקו הגבול שבין אבחזיה (שנמצאת בצפון-מערב גאורגיה) ומחוז קרסנודאר שברוסיה. הנהר זורם בסופו של דבר לים השחור. אורכו של הנהר מגיע ל-57 ק"מ, ואגן הניקוז שלו הוא 420 קמ"ר לערך. עמק פסואו גובל ברכס גגרה של אבחזיה ממזרח.
עקיבא ברהן

אין תמונה חופשית
עקיבא ברהן (נולד ב-1941) הוא איש חינוך, היה פעיל עלייה מרכזי באזור גונדר וחבר בארגונים למען יהודי אתיופיה.
ביוגרפיה

עקיבא (אקלילו) נולד בכפר אדרג'א שבמחוז בגמדר, כבנו של ליקה כהנת ברהן ברוך (אורי בן ברוך), וכנכדו של ברוך אדהנן שהיוו סמכות רוחנית עליונה ליהודי אתיופיה במשך שנים רבות עד לפטירתם.
בשנת 1955 נמנה בין הנערים שנסעו לשהייה בכפר בתיה שבישראל, למד עברית ולימודי קודש מורחבים בין השנים 1955–1960.
לאחר לימודיו בכפר בתיה חזר לאתיופיה והחל ללמד ברשת בתי הספר של בית ישראל היהודים של אורט. בתחילה בכפר ווזבה, ולאחר מכן באמבובר  ובטדה עד 1981, השנה שבה נפסקה פעילות רשת אורט. בסוף שנת 1966, עם הקמת ארגון קהילות בית ישראל בראשות אביו, שימש עקיבא בתור מזכיר הארגון בזכות שליטתו האבסולוטית בשפה העברית ולשונו המליצית והיה בין היתר אחראי על כתיבת המכתבים.
עקיבא, יחד עם אביו ואחיו אבבה ברהן היו המנהיגים הפעילים במחוז גונדר לעידוד העלייה. הסוכנות היהודית ביקשה מאביו שיעלה לישראל ובעקבותיו יעלו גם שאר קהילות ביתא ישראל. תחילה סירב הקס לבקשה מכיוון שטען שהמנהיג נשאר עד שאחרון היהודים עוזב ורק לאחר מכן הוא עולה. לאחר לחצים ושכנועים שהופעלו עליו על ידי הממסד בישראל החליט לעלות לירושלים כשהוא מוריש את עיקר העשייה הציונית בידיו של בניו. נשלחו שליחים לכל הקהילות היהודיות באתיופיה ובוצעו רישומים שסקרו את מספר יהודי ביתא ישראל, הרישומים הועברו על ידי שליחים ומכתבים לארגון הוועד הישראלי למען יהודי אתיופיה שעל בסיס נתונים אלו תגובש בהמשך רשימת אורט של גרשון לוי. 
בעקבות פעילותו הציונית נאסר מפעם לפעם לתקופות קצרות על ידי הממסד האתיופי וכן היה נתון במעקב צמוד של השלטונות.
בין השנים 1981–1983 שימש כמורה מטעם משרד החינוך האתיופי בעיר גונדר. ב-1983 עבר עם משפחתו לאדיס אבבה כדי לעלות לישראל. ב-1985 עלה לישראל. גם בארץ המשיך עקיבא בפעילותו הציבורית. בעקבות ניסיונו הרב, גויס בשנת 1991 ערב מבצע שלמה על ידי הסוכנות היהודית, נשלח לאתיופיה ועסק במיפוי ורישום המועמדים לעלייה. כמו כן היה חבר בארגון הג'וינט למען יהודי אתיופיה, בבהלצ'ין וכן עסק בהוראת העברית במרכזי הקליטה השונים.
עקיבא מתגורר ברחובות, נשוי לאסתר, בתו של הקייס וובשט אייטגב, מראשוני עולי יהודי אתיופיה, ולהם שמונה ילדים.
לקריאה נוספת

עזריאל קמון (עורך), הגשר הראשון 1955–1995: עדותם של חניכים יהודים יוצאי אתיופיה מכפר בתיה, אפעל: יד טבנקין, 1996
פיירבולט אנאלטיקס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה פרטית
 מייסדים:  סער ביטנר, אלדד פרקש
 תקופת הפעילות:  אוגוסט 2018 – הווה (כ־6 שנים) 
 משרד ראשי:  תל אביב
 מוצרים עיקריים:  תוכנה לניהול מחסן נתונים במחשוב ענן
 מנכ"ל:  אלדד פרקש
 אנשי מפתח:  מנהל תפעול: סער ביטנר; CTO - מושה פסומנסקי
 עובדים:  200 (נכון לינואר 2022)
  
 www.firebolt.io
 
פיירבולט אנאלטיקס בע"מ, המוכרת במותג Firebolt, היא חברת תוכנה ישראלית המספקת שירותי מחסן נתונים במחשוב ענן.
היסטוריה

החברה הוקמה באוגוסט 2018 על ידי אלדד פרקש (מנכ"ל החברה) וסער ביטנר (סמנכ"ל תפעול), שבעבר עבדו בחברת סייסנס. מטה החברה שוכן בתל אביב, ולה משרדים בערים נוספות בעולם. החברה מפתחת מחסן נתונים במחשוב ענן, המאפשר ניתוח מהיר של כמויות נתונים גדולות, תוך צריכה מעטה משאבי ענן. המוצר של החברה הושק בתחילת 2021.[דרוש מקור]
היסטוריה > גיוס הון

בשלב הסיד גייסה החברה 5 מיליון דולר מקרן TLV פרטנרס. בדצמבר 2022 גייסה החברה 32 מיליון דולר.
ביוני 2021 גייסה החברה 127 מיליון דולר.
בינואר 2022 גייסה החברה 100 מיליון דולר לפי שווי של 1.4 מיליארד דולר, ובכך הפכה לחד-קרן.
הערות שוליים

↑  מאיר אורבך, חברת פיירבולט גייסה 32 מיליון דולר בהובלת אורן זאב, באתר כלכליסט, 9 בדצמבר 2020;
אושרי אלקסלסי, ‏יוצאי Sisense חושפים סטארטאפ חדש עם גיוס של 37 מיליון דולר, באתר Geektime‏, 9 בדצמבר 2020
↑  מאיר אורבך, פיירבולט הישראלית גייסה 127 מיליון דולר בסבב שני, באתר כלכליסט, 24 ביוני 2021;
אושרי אלקסלסי, ‏פיירבולט הישראלית גייסה 127 מיליון דולר כדי להתחרות בהנפקת הטכנולוגיה הלוהטת של וול-סטריט, באתר Geektime‏, 24 ביוני 2021
↑  מאיר אורבך, יוניקורן חדש נולד: פיירבולט גייסה 100 מיליון דולר לפי שווי של 1.4 מיליארד דולר, באתר כלכליסט, 26 בינואר 2022;
יניב אביטל, ‏שנה בלבד אחרי השקת המוצר: Firebolt הישראלית הפכה ליוניקורן, באתר Geektime‏, 26 בינואר 2022
פישקי

פישקי (בהונגרית: Püski) הוא כפר במחוז גיור-מושון-שופרון, שבצפון-מערב הונגריה.
הכפר ממוקם על הגדה הימנית של נהר הדנובה.
בפישקי חיו ארבעה יהודים בשנת 1880.
הערות שוליים

↑  נתוני הכפר באתר הלמ"ס ההונגרי
↑  האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת מושונמגירובאר |
| --- | --- | --- |
| יישובים | מושונמגיארובאר • אשבאנירארו • בזניה • דרנוז'לי • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • יאנושומוריה • קארויהאזה • קימלה • קישבודק • לבן • לבל • ליפוט • מאריאקאלנוק • מצ'ר • מושונסולנוק • מושונאודוואר • פישקי • ראיקה  • אוירונפה • וארבלוג |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
פוקימון אומגה רובי ואלפא ספיר

| --- | --- |

העטיפה האמריקאית לפוקימון אלפא ספיר, המציגה את הפוקימון האגדי קיוגר.
 כללי
 תאריך הוצאה:  יפן וצפון אמריקה: 21 בנובמבר 2014   אירופה: 28 בנובמבר 2014
 סוגה:  משחק תפקידים ממוחשב
 פיתוח:  GameFreak
 הוצאה לאור:  נינטנדו
 ארץ מקור:  יפן 
 שפות:  גרמנית, ספרדית, יפנית, איטלקית, צרפתית, קוריאנית, אנגלית 
 עיצוב:  קן סוג'ימורי
 סדרה:  פוקימון
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו 3DS
 אתר רשמי
 
פוקימון אומגה רובי ואלפא ספיר (באנגלית: Pokémon Omega Ruby and Alpha Sapphire, ביפנית: ポケットモンスター オメガルビーアルファサファイア, ברומאג'י: Poketto Monsutā Omega Rubī Arufa Safaia, מילולי: "Pocket Monsters: Omega Ruby Alpha Sapphire") הם שני משחקי וידאו מסוגת משחקי התפקידים, המהווים חידוש ועיצוב מחדש למשחקים פוקימון רובי וספיר אשר ראו אור בשנת 2002. המשחקים החדשים פותחו על ידי Game Freak והופצו על ידי נינטנדו ל-נינטנדו 3DS. פוקימון אומגה רובי ואלפא ספיר ראו אור לראשונה ביפן ובצפון אמריקה ב-21 בנובמבר 2014, ושבוע לאחר מכן, בשאר העולם ב-28 בנובמבר 2014.
עלילה

המשחקיות נשארה דומה לסדרה וכמו פוקימון רובי וספיר, העלילה מתרחשת במחוז הואן. מטרת המשחק הבסיסית היא להפוך למאמן הפוקימונים הטוב ביותר במחוז הואן, על ידי טיפוח וגידול פוקימונים והבסת מאמנים יריבים. חידוש בגרסה זו היא התפתחות המגה אשר הוצגה במשחקים פוקימון X ו-Y.
בנוסף, משחקים אלו מכילים עלילה בשם "פרק דלטא" בה השחקן, יחד עם דמות בשם זיניאה חוקר מטאור המאיים להתרסק במחוז ועל גביו הפוקימון האגדי דיוקסיס.
ביקורות

המשחק קיבל ביקורות חיוביות מאוד, וקיבל ציון של 83 ו-82 באתר Metacritic.
ביקורות > מכירות

נכון ל-30 בספטמבר 2020, המשחק מכר ב-14.34 מיליון עותקים ברחבי העולם.
הערות שוליים

↑  Pokemon Omega Ruby for 3DS, באתר Metacritic
↑  Pokemon Alpha Saphirre for 3DS, באתר Metacritic
↑  "IR Information : Financial Data - Top Selling Title Sales Units - Nintendo 3DS Software". Nintendo Co., Ltd. (באנגלית). נבדק ב-2020-12-14.
| --- | --- |
בקרת זהויות :  MusicBrainz work: 973e7b5a-14b1-4af3-8376-134baed38f92
עצב מוטורי עליון

| --- | --- |

המסלול המוטורי
 שיוך:  נוירון תנועתי 
 מזהים
 FMA:  84631 
 
עצב מוטורי עליון (או נוירון מוטורי עליון) הוא מונח שטבע ויליאם גוורס ב-1886. תאי עצבים אלו נמצאים בקליפת המוח ובגזע המוח ומעבירים מידע להפעלת עצבי ביניים ועצבים מוטוריים תחתונים, שבתורם מאותתים ישירות לשרירים מתי לפעול (כלומר להתכווץ). עצבים מוטוריים עליונים הם המקור העיקרי לתנועות רצוניות.
העצבים המוטוריים העליונים הם התאים הפירמידליים הגדולים יותר בקליפת המוח. חלקם, סוג של תאים פירמידליים ענקיים, מתקרבים לקוטר של כ-0.1 מ"מ (גופי התאים גדולים ביותר במח) ונקראים תאי בֶּץ. הם נמצאים ממש מתחת לפני השטח של קליפת המוח, בשכבה V של האזור המוטורי העיקרי.
האזור המוטורי העיקרי, או הפיתול הקדם מרכזי, הוא הגירוס (קפל בקליפת המח) (אנ') האחורי ביותר של האונה הקדמית ונמצא קדמי לחריץ המרכזי. האקסונים (השלוחות העיקריות) של העצבים המוטוריים העליונים מגיעים מתוך הפיתול הקדם-מרכזי אל גזע המוח, שם רובם מצטלבים במוח המוארך התחתון וממשיכים ליצירת המסלול הקורטיקו-ספינלי הצידי בכל צד של חוט השדרה. האקסונים שאינם מצטלבים יעברו דרך המוחון המוארך וימשיכו הלאה ליצירת המסלול הקורטיקו-ספינלי הקדמי של חוט השדרה. בחוט השדרה, כל אקסון של עצב מוטורי עליון מגיע עד לגובה שורש העצב המתאים לו בעמוד השדרה. כאן, יוצר העצב המוטורי העליון סינפסה עם עצב מוטורי תחתון (אנ'), שכל אחד מהאקסונים שלו מעורר סיב של שריר השלד.
נוירונים אלה מחברים את המוח לרמה המתאימה בחוט השדרה, וממנה ממשיכים אותות עצביים לשרירים באמצעות הנוירונים המוטוריים התחתונים. המוליך העצבי גלוטמט מעביר את הדחפים העצביים מעצבים מוטוריים עליונים לתחתונים, שם הוא מזוהה על ידי קולטנים גלוטמטרגיים.
מסלולים

עצבים מוטוריים עליונים נעים במספר מסלולים עצביים דרך מערכת העצבים המרכזית:
| 0 | 1 | 2 |
| --- | --- | --- |
| מסכת | נָתִיב | פוּנקצִיָה |
| מסלול קורטיקו-ספינלי | מקליפת המוח (הקורטקס) המוטורי ועד לעצבים מוטוריים תחתונים בקרן הקדמית של חוט השדרה | התפקיד העיקרי של מסלול זה הוא שליטה תנועתית רצונית עדינה של הגפיים. המסלול שולט גם בהתאמות רצוניות של תנוחת הגוף. |
| מסלול קורטיקו-בולברי | מהקורטקס המוטורי למספר גרעינים בפונס ובמוח המוארך | מעורב בשליטה על שרירי הפנים והלסת, ועל תנועות הבליעה והלשון. |
| מסלול קוליקולו-ספינאלי (מערכת טקטוספינאלית) | מהתליל (הקוליקולוס) העליון ועד לעצבים מוטוריים תחתונים | מעורב בהתאמה לא רצונית של תנוחת הראש, הנעשית בתגובה למידע חזותי. |
| מסלול רוברו-ספינאלי | מהגרעין האדום לעצבים מוטוריים תחתונים | מעורב בהתאמה לא רצונית של תנוחת הזרוע בתגובה למידע על שיווי המשקל; תמיכה של הגוף. |
| מסלול וסטיבולו-ספינלי | מגרעינים וסטיבולריים, המעבדים גירויים מהתעלות החצי מעגליות | הוא אחראי על התאמת היציבה כדי לשמור על איזון. |
| מסלול רטיקולו-ספינלי | מהתצורה-הרשתית | מווסת פעולות מוטוריות לא רצוניות שונות ומסייע בשיווי משקל. |
נגעים

כל נגע בעצב מוטורי עליון (ידוע גם בשם אי ספיקה פירמידלית), מתרחש במסלול העצבי שמעל הקרן הקדמית של חוט השדרה. נגעים כאלה יכולים להיווצר כתוצאה משבץ מוחי, טרשת נפוצה, פגיעה בחוט השדרה או פגיעה מוחית נרכשת אחרת. השינויים הנובעים בביצועי השרירים, שיכולים להיות רחבים ומגוונים, מתוארים באופן כללי כתסמונת עצב מוטורי עליון. התסמינים יכולים לכלול חולשת שרירים, ירידה בשליטה מוטורית כולל אובדן היכולת לבצע תנועות עדינות, עלייה בעוצמה (וירידה בסף) של רפלקסים בעמוד השדרה, כולל ספסטיות, קלונוס (מחזורים עוקבים של התכווצות והרפיה לא רצוניים של השריר), וכן תגובת אקסטנציה של כף הרגל, המכונה רפלקס בבינסקי.
ראו גם

עצב מוטורי תחתון (אנ')
קטגוריה:מערכת העצבים המרכזית
הערות שוליים

↑  Saladin, Kenneth S. Anatomy & Physiology: The Unity of Form and Function. Dubuque: McGraw-Hill, 2010. Print.
↑  "Frontal Lobe". Rice University Web Calendar. 26 June 2000. Web. 06 Dec. 2010. <"Frontal Lobe". ארכיון מ-2010-07-26. נבדק ב-2010-12-07.>.
↑  Purves, Dale; Augustine, George J.; Fitzpatrick, David; Katz, Lawrence C.; LaMantia, Anthony-Samuel; McNamara, James O.; Williams, S. Mark (9 במאי 2018). "Damage to Descending Motor Pathways: The Upper Motor Neuron Syndrome". ארכיון מ-3 במאי 2018. נבדק ב-9 במאי 2018 – via www.ncbi.nlm.nih.gov. {{cite journal}}:  (עזרה); Cite journal requires |journal= (עזרה)
פגם במחיצה הבין-חדרית

| --- | --- |

 תחום:  גנטיקה רפואית 
 מיקום אנטומי:  המחיצה הבין-חדרית 
 קישורים ומאגרי מידע
 eMedicine:  903271 
 MeSH:  D006345
 סיווגים
 ICD-11:  LA88.4 
 
איור של VSD
לב עם ליקוי לעומת לב נורמלי
פגם במחיצה הבין-חדרית (באנגלית: Ventricular Septal Defect או בראשי תיבות: VSD) הוא ליקוי בלב; חור במחיצה (המכונה גם ספטום) אשר מפרידה בין החלק השמאלי של הלב לחלק הימני.
בלב בריא, דם עם רמות חמצן נמוכות חוזר מהגוף לפרוזדור הימני של הלב, ומשם לחדר הימני. מהחדר הימני, הדם נשאב אל הריאות כדי להתמלא בחמצן, ממשיך אל הפרוזדור השמאלי ומשם אל החדר השמאלי, לפני שהוא מבצע סיבוב בגוף. כאשר קיים פגם במחיצה הבין-חדרית, חור במחיצה בין החדר השמאלי לחדר הימני גורם לדם העשיר בחמצן, מהחדר השמאלי, להתערבב בדם בחדר הימני, שם רמות החמצן נמוכות. כתוצאה מכך, דם עשיר בחמצן נשאב שנית אל הריאות כדי לקבל חמצן. הלב כעת מתמודד עם כמויות דם גדולות יותר, ועשוי לגדול כתוצאה מכך. הדבר עשוי גם לגרום לעליית הלחץ בכלי הדם של הריאות, מכיוון שכעת עובר שם יותר דם. אם הליקוי גדול ואינו מטופל בזמן, כלי הדם בריאות עשויים להיפגע בשל לחץ הדם הגובר, והדבר מוביל בסופו של דבר אל כשל לב ימני ומוות.
פגם במחיצה הבין-חדרית הוא פגם הלב המולד הנפוץ ביותר. הוא נמצא ב-30% מהלידות עם פגם לב מולד, וב2-3 לידות מתוך 1000. ליקוי זה מכונה לעיתים "חור בלב".
פגם במחיצה הבין-חדרית יכול להיות מולד, ולעיתים גם כתוצאה מהתקף לב.
גורמים

כאשר עובר גדל ברחם, שני חדרי הלב תחילה אינם מופרדים. המחיצה המפרידה ביניהם הולכת וצומחת עד ללידה. אם המחיצה אינה גדלה דיו במהלך זמן זה, התינוק נולד עם חור במחיצה זו.
מקורו של הפגם במחיצה הבין-חדרית אינו ידוע, כמו מקורם של רוב ליקוי הלב המולדים.
תסמינים

בעיות נשימה
קוצר נשימה
נשימה מהירה
נשימה חזקה
קצב לב מהיר
התעייפות מהירה
אי-עלייה במשקל / אי ירידה במשקל
אבחון

פגם במחיצה הבין-חדרית ניתן לגילוי בעזרת בדיקת מסכת. המעבר המהיר של הדם בחור גורם לרשרוש לא רגיל בלב, בו ניתן יהיה להבחין בבדיקה זו.
כדי לוודא את נכונות הממצאים, ניתן לבצע בדיקת אקוקרדיוגרפיה, צילום חזה, ולעיתים נדירות יותר גם בדיקה חודרנית יותר עם צנתר.
טיפול

ברוב מקרי הפגם במחיצה הבין-חדרית, החור במחיצת הלב אינו גדול והוא נסתם עם גדילת התינוק. במקרים אלו, נדרש מעקב כדי לוודא שהחור אכן נסתם.
אם החור אינו קטן, ברוב המקרים נדרש ניתוח לב פתוח כדי לסתום את החור עם טלאי. חלק מהמקרים ניתן לפתור עם צנתר.
ראו גם

פגם במחיצה הבין-פרוזדורית
פאגאטוגו

| --- | --- |

 מדינה:  ארצות הברית ארצות הברית
 טריטוריה:  סמואה האמריקנית סמואה האמריקנית
 שטח:  2.15 קמ"ר
 גובה:  134 מטרים
 אוכלוסייה:  ‏
  ‑ בכפר:  1,100
 קואורדינטות:  14°16′57″S 170°41′24″W﻿ / ﻿14.2825°S 170.69°W﻿ / -14.2825; -170.69 
 אזור זמן:  Samoa Time Zone
  מפת מיקום  מפה מפורטת   (למפת סמואה האמריקנית מוגדלת) פאגו פאגו אופו-אולוסגה האי סוויינז האוקיינוס השקט סמואהפאגאטוגו(למפת סמואה האמריקנית רגילה) פאגו פאגו אופו-אולוסגה האי סוויינז האוקיינוס השקט סמואהפאגאטוגו  he tabBackground:;tabBorder:#aaa;defaultTab:0;
 
פאגאטוגו (באנגלית: Fagatogo) הוא כפר קטן בסמואה האמריקנית הממוקם באי טוטואילה בסמוך לנמל פאגו פאגו.
נכון למפקד שנערך בשנת 2000, בכפר מתגוררים כ-2,096 תושבים.
אף שהעיר פאגו פאגו מהווה באופן רשמי בירת סמואה האמריקנית, מבני הממשל של הטריטוריה (בית הנבחרים, הסנאט ובית המשפט העליון) מצויים בפועל בכפר פאגאטוגו הסמוך לבירה.[דרושה הבהרה]
בשנת 2007 הוחל בבניית כביש המקשר בין מבני הממשל בכפר פאגאטוגו לבין בירת הטריטוריה.
בכפר שוק שהוקם במימון מחלקת המסחר של ארצות הברית. כמו כן בכפר פועל מוזיאון ג'ין פ. היידון המציג את ההיסטוריה החי והצומח באי.
הערות שוליים

↑  כתובות מבני הממשל של סמואה האמריקנית (הקישור אינו פעיל, 20 במרץ 2019)
↑  חדשות מ-28 בדצמבר 2007 בדבר הקמת הדרך (הקישור אינו פעיל, 20 במרץ 2019)
↑  הודעה בדבר הקצאת משאבים להקמת השוק (הקישור אינו פעיל, 20 במרץ 2019)
↑  אתרי תיירות בסמואה האמריקנית, בהם תיאור פאגאטוגו והמוזיאון שבכפר (הקישור אינו פעיל, 20 במרץ 2019)
| בירות מדינות וטריטוריות באוקיאניה |
| --- | --- | --- |
| אוסטרליה | אוסטרליה: קנברה • נורפוק: קינגסטון |  |
| מלנזיה | איי שלמה: הוניארה • ונואטו: פורט וילה • מזרח טימור: דילי • פיג'י: סובה • פפואה גינאה החדשה: פורט מורסבי • קלדוניה החדשה: נומאה |  |
| מיקרונזיה | איי מריאנה הצפוניים: קפיטל היל • איי מרשל: מג'ורו • גואם: האגטנה • מיקרונזיה: פליקיר • נאורו: יארן (בירה דה-פאקטו) • פלאו: נגרולמוד • קיריבטי: דרום טאראווה |  |
| פולינזיה | איי קוק: אוורואה • הוואי: הונולולו • ואליס ופוטונה: מאטה אוטו • טובאלו: פונאפוטי • טונגה: נוקואלופה • טוקלאו: (לכל אטול מרכז אדמיניסטרטיבי משלו) • ניואה: אלופי • ניו זילנד: ולינגטון • סמואה: אפיה • סמואה האמריקנית: פאגו פאגו, פאגאטוגו (מושב הממשלה) • פולינזיה הצרפתית: פפאטה • פיטקרן: אדמסטאון |  |
| --- | --- |
בקרת זהויות :  NLI: 987007535439505171  LCCN: n93093569  VIAF: 159596050   WorldCat (עם VIAF): 159596050 
ערך זה הוא קצרמרבנושא יישובים באוקיאניה. אתם מוזמנים לתרום לוויקיפדיה ו.
פגם במחיצה הבין-פרוזדורית

| --- | --- |

 תחום:  גנטיקה רפואית 
 מיקום אנטומי:  interatrial septum 
 קישורים ומאגרי מידע
 eMedicine:  162914 
 MeSH:  D006344
 
פגם במחיצה הבין-פרוזדורית (באנגלית: Atrial Septal Defect ובראשי תיבות: ASD) הוא מום לבבי שכיח, הנפוץ יותר אצל נשים.
קיימים סוגים שונים של מומים מקבוצה זו, בהתאם למיקום החור. כך, למשל, פגם במחיצה הבין-פרוזדורית באזור הגת הוורידית (sinus venosus) מתרחש באזור גבוה יחסית במחיצה שבין העליות, קרוב לאזור הכניסה של הווריד הנבוב העליון לעליה הימנית, והוא מקושר מרבית המקרים עם חיבור אנומלי בין הווריד הריאתי לווריד הנבוב העליון או לעליה הימנית. סוג מום נוסף הוא פגם הפתח הראשוני (ostium primum). מום זה מתרחש קרוב למסתמים המחברים בין העליות לחדרים, ויכול להביא גם לעיוותם של מסתמים אלו. מום זה שכיח בתסמונת דאון. סוג מום נוסף הוא פגם הפתח המשני (ostium secundum), הנמצא לערך באמצע המחיצה שבין העליות.
כתוצאה מהחור שבין העליות נוצר דלף של דם, מהעלייה השמאלית לעלייה הימנית, לאור הפרשי הלחץ הקיימים ביניהן. מידת הדלף תלויה במידת החור ובגורמים נוספים, כאשר בפועל יש עומס של נפח על החדר הימני כתוצאה מזרימה מוגברת של דם אליו (מהעלייה הימנית) וכתוצאה מכך עליה בזרימת הדם הריאתית.
קליניקה

מטופלים הסובלים מפגם במחיצה הבין-פרוזדורית לרוב אינם מציגים תסמינים בשנים הראשונות לחייהם, אם כי לעיתים יש נטייה לזיהומים חוזרים של דרכי הנשימה. במרבית המקרים, מספר משמעותי של חולים בעשור הרביעי לחייהם מתחילים לפתח הפרעות קצב שמקורן בעליות, יתר לחץ דם ריאתי, כאשר לבסוף הדלף מתהפך והופך להיות דלף מימין לשמאל, עם כשל של הלב הימני, כלומר אי ספיקת לב ימנית.